Næsten fire års fængsel for voldtægt af ældre kvinder i Løgstør

En 16-årig dreng er ved en domsmandsret fredag idømt tre år og ni måneders fængsel for voldtægt. I slutningen af 2006 og begyndelsen af i år brød han ind hos to ældre kvinder i Løgstør og voldtog dem. Det er en enig domsmandsret, der står bag dommen. Den var tæt på strafferammen på fire års fængsel. Den 16-årige forklarede i retten at han begik voldtægt stærkt beruset og efter indtagelse af forskellige stoffer. Det lykkedes ikke hans forsvarere at få dørene lukkede eller få anerkendt et referatforbud. Retten nedlagde til gengæld navneforbud. Han har udbedt sig betænkningstid med hensyn til appel. På anklagerens anmodning bliver han fortsat varetægtsfængslet i surogat. Han opholder sig på en lukket institution.